San Nikola tal-Pjazza' Jagħlaq 275 Sena Din is-sena jaħbat għeluq il-275 sena li ttellgħet l- istatwa ta' San Nikola f'nofs il-pjazza tar-Raħal tagħna. Kienet is-sena 1732, meta l-Kappillan ta' dak iż-żmien Dun Salv Tabone u l-Prokuratur tal-Knisja Dun Nikola Zarb flimkien mal-poplu tas-Siġġiewi waqqfu din l-istatwa kbira tal-ġebel ta' San Nikola. Ħarsa lura lejn is-sena 1732, tfakkarna fit-twaqqif ta' din l-istatwa storika u folkloristika ta' San Nikola. L-istatwa hija skolpita fuq żewġ ġebliet kbar. Jingħad li dawn il-ġebliet kbar inqatgħu minn għalqa li għadha sa llum magħrufa bħala, L-Għalqa ta' San Nikola. Minn fejn inqatgħu dawn il-ġebliet wara għamluh bir, u dan qiegħed fi Triq Mons. Mikiel Azzopardi, kantuniera int u nieżel mal-lemin fi Triq Wied Xkora. Din l-istatwa nħadmet mill-iskultur Qormi Maestro Pietro; dan kien Pietru Felici. Kien xieraq ħafna li ftit snin ilu triq ġdida fis-Siġġiewi ssemmiet għalih. Huwa kien tħallas is-somma ta' 70 skud (Lm5.80). Il-pedestall ta' l-istatwa ħadmu Ġużeppi Fabri li kien tħallas is-somma ta' 15-il skud (Lm1.25). Minn żmien għal żmien fuq din l-istatwa u l-pedestall saret xi ħidma ta' restawr, b'mod volontarju. Ix-xogħol ta' restawr illum kollu jsir mill-Għaqda Wirt is-Siġġiewi u s-Sur Twannv Pace. Fl-1997 kien sar restawr minn Salvatore Dimech ta' l-Art and Crafts School ta' Tarġa Gap taħt it-tmexxija tas-Surmast is-Sur Joe Grima u l-iskultur is-Sur Angelo Agius. Dan ix-xogħol ta' restawr kien sar b'ħidma mill-Kunsill Lokali u s-Sur Emanuel Micallef li dak iż-żmien kien kunsillier. Għalhekk xieraq li nuru l-apprezzament tagħna għal dak kollu li missirijietna ħallewlna b'xhieda ta' l-għożża li kellhom lejn il-patrun tagħhom u tagħna San Nikola. Meta f'Mejju 1983, l-Għaqda Wirt is-Siġġiewi u s-Sur Twannv Pace, kienu qegħdin jagħmlu xogħol ta' restawr, ħadu l-qisien ta' l-istatwa u tal-pedestall kif jidhru hawn: e It-tul ta' l-istatwa mill-ponta tal-mitra sas-saqajn huwa ta' 13-il pied (3.95 metri); e Il-ktieb, fih tul 1 pied u 4 pulzieri (40ċm); e Id-dawra ta' rasu fiha 3 piedi u 1 l-il pulzier (1.19 metri); e Id-dawra ta' ħobża waħda fiha 9 pulzieri (23ċm); e Il-pedestall għoli 8 piedi u 10 pulzieri (2.69 metri); e Id-dawra tond ta' isfel (fejn joqogħdu n-nies bilqiegħda) fiha 100 pied (30.76 metri). Ma' l-istatwa nsibu erba' lapidi miktubin bil-Latin. Dawn huma: Ġunju 2007 Is-Siġġiewi 15 I (Bil-Malti) Nikola, b'idek il-leminija bierek ir-raba'. Bix-xellug qassam it-tliet ħobżiet li qed iżżomm lill-poplu, B'hekk l-għelieqi tassew ikollhom protezzjoni qawwija; B'hekk ukoll il-wens ikun ħelu għall-kotra fqajra. ' Lemin Si Vigil Excubias Agis Hic Noctuque Dieque Tartareos Hosteos Quis Nicolae Timet7 (Bil-Malti) Jekk hawnhekk bħal għassies lejl u nhar qed tindokra, min, Nikola, għandu jibża' mill-għadu infernali 77 (Bil-Malti) ''Bhalma r-ragħaj imexxi n-ngħaġ lejn il-maqjel Int ukoll, Nikola, mexxi l-merħla tiegħek lejn is-sema. (Bil-Malti) 'Għaliex hawn f'nofs is-Siġġiewi, Nikola, poġġewk7 Sabiex minn hawn tkun tista' tagħti l-għajnuna b'ħeffa akbar'' Il-Poeta Siġġiewi Patri Ġużeppi Delia SJ. (1900-1980) jgħannilu l-isbaħ versi ħierġa mill-qalb fil-poeżija tiegħu, Lil San Nikola tal-Pjazza. F'din il-poeżija jibda billi jitkellem fuq il-kobor ta' l-istatwa ta' San Nikola wieqfa f'nofs il-pjazza qisu r-Ragħaj it-Tajjeb f'nofs il-merħla tiegħu… Kemm tidher kbir Nikola, f'nofs il-misraħ, wieqaf, bħal ġgant, biswit il-Knisja tagħna; merfugħ 'il fuq mill-art, sabiex tkun tista', b'ħarstek tħaddalna lkoll u tindukrana. Bħar-Ragħaj it-Tajjeb, int tgħasses fuqna, Għajnejk miftuħa fuq dil-merħla tiegħek… Patri Delia jkompli jurina kemm San Nikola huwa qaddis kbir, protettur kif ukoll difensur tagħna u fuq kollox dak li dejjem ħarisna fil-bżonnijiet tagħna. Fost l-oħrajn huwa jtenni hekk: Il-karba tal-marid, mifni bl-uġigħ, bil-qawwa tat-talb tiegħek, quddiem Alla; tħoss weġgħa f'qalbek, jekk f'widnejk tasallek, tfarrġu u ssabbru u kull għajnuna ttih… Il-poeta jispiċċa hekk, billi jfakkarna li San Nikola dejjem jibqa' magħna: U sakemm tibqa' f'nofs il-misraħ wieqaf, sakemm tgħasses narawh fuq id-djar tagħna; m'għandniex għax nibżgħu, qalbna tibqa' sħiħa, għax nafu li inti dejjem tieqaf magħna l Is-Siġġiewi — Ġunju 2002. e2 Arkivju Kurja Floriana Vol. Joseph F. Grima — Il-Vara ta' San Ġorġ f'Ħal Qormi 1741-1991.e5 Is-Siġġiewi — Ġunju 1983. f Is-Siġġiewi — Ġunju 1983. ' Is-Siġġiewi — Ġunju 1979. 16 Is-Siġġiewi Ġunju 2007